b'\n_START_ARTICLE_\nTube Alloys\n_START_PARAGRAPH_\nTube Alloys eli niin kutsuttu putkimetalliseosten johtokunta (Directorate of Tube Alloys) oli Iso-Britannian tutkimus- ja kehitysprojekti, jonka tarkoituksena oli luoda ydinase. Projektia edelsi atomipommin toteutusmahdollisuutta tutkivan ns. MAUD-komitean perustaminen kev\xc3\xa4\xc3\xa4ll\xc3\xa4 1940. Komitean tuottama raportti johti Tube Alloys -koodinimell\xc3\xa4 tunnetun huippusalaisen hankkeen k\xc3\xa4ynnist\xc3\xa4miseen. Professori William G. Penneyn vet\xc3\xa4m\xc3\xa4n projektin tuloksena suoritettiin Iso-Britannian ensimm\xc3\xa4inen ydinkoe Operaatio Hurrikaanissa 1952.'